
DISSERTATIO  MEDICA 


INAUGURATIS 

DE 

HYDROPE. 


PROCEMIUM. 

Cum  in  Medicina  nondum  tam  diu  versatus  sim, 
ut  aliquid  novi  proferre  de  proprio  ullo  morbo 
possim,  judicavi  fore  melius  generalem  aliquem 
morbum,  pro  argumento  Dissertationis  meae  Inau- 
guralis,  seligere,  eumque  generaliter,  pro  virili 
meo,  prosequi,  quam  de  singulari  aliquo  morbo 
alienis  verbis  curiosius  disserere.  De  Hydrope 
igitur  generaliter  agere  constitui ;  in  quo  tractair- 

do  incipiam  a  Definitione,  deinde  de  Causis,  ea- 
rumque  ratione,  tum  de  Praesagio,  postea  de  praeci¬ 
puis  Speciebus  Hydropis,  et  denique  de  Cura¬ 
tione  ordine  dicam. 

Hydrops  igitur  definitur  esse  coitus  praeter  na¬ 
turam  humoris,  vel  serosi  vel  gelatinosi,  in  tela 

r 

cellulosa,  vel  in  cavis  corporis. 

DE  HYDROPIS  CAUSIS. 

Causae:  omnium  morborum  solent  distribui  in 
Praedisponentes,  Excitantesque  et  Proximas.  A 
primis  intelligimus  eas  res  quae,  etsi  per  se  non 
satis  sunt  ad  morbum  faciendum,  tamen  reddunt 
corpus  morbo  obnoxium  ;  a  secundis  eas  res  sig¬ 
nificamus  quae,  in  corpore  jam  opportuno,  mor¬ 
bum  excitant ;  a  tertiis  declarare  volumus  eas  in¬ 
teriores  conditiones  corporis,  unde  signa  manifes¬ 
ta  morbi  protinus  oriuntur.  Ex  his  causis  inci¬ 
piam  a  postremis,  sive,  ut  vocantur,  Proximis  : 
ut  quae  ipsam  naturam  morbi  maxime  comprehen¬ 
dant. 

Itaque  si  volumus  Hydropem  constare  ex  coi 
tu  praeter  naturam  aquae,  Causa  Proxima  ejus 
duplex  esse  potest ;  hic  enim  coitus  accidere  po¬ 
test,  aut  ex  nimia  copia  aquae  effusae ;  aut  ex  ni¬ 
mis  exigua  copia  resorpta ;  vel  denique,  ex  utraque 
cx  his  simul  sumpta.  Novimus  enim  omnem  telam 
cellulosam  corporis,  omniaque  cava  ejus,  assidue 
humectari  certa  copia  seri,  quod  effunditur  ex  vasis 
exhalantibus,  quodque,  in  integra  conditione  parti¬ 
um,  pari  ratione  assidue  resorbetur ;  ita  ut  satis 
relinquatur  ad  partes  lubricandas,  non  autem  sa¬ 
tis  ad  Hydropem  faciendum.  Si  vero,  ex  aliquo 
casu,  plus  effunditur  ab  arteriis  quam  tollitur  a 
vasis  lymphaticis,  sequitur  ut  Hydrops  fiat. 
Quaeritur  autem  an  vitium  saepius  sit  in  prioribus 
vasis,  an  in  posterioribus  ?  Sunt  enim  qui  negent 
vasa  absorbentia  corporis  unquam,  aut  plus  aut 
minus  solito,  absorbere  posse ;  actio  enim  eorum, 
ut  inquiunt,  pene  ex  toto  mechanica  est,  neque 
legibus  vivi  corporis  ullo  modo  afficitur :  semper 
igitur  eandem  copiam,  non  modo  per  vitam  ipsam, 
verum  etiam  post  mortem,  per  aliquod  spatium, 
absorbent.  Ex  iis  autem  qui  hanc  sententiam 
sustinent  celeberrimus  fortasse  Parry  est,  qui 

dicit  se  nunquam  vidisse  ullum  exemplum  Hy¬ 
dropis,  quod  potuit  recte  ad  imminutam  absorp¬ 
tionem  referre  ;  atque  adeo  ne  unum  quidem  ex¬ 
emplum  Hydropis  sanati,  quod  potuit  magis  rec¬ 
te  ex  adaucta  absorptione  explicare.  Utcunque 
vero  hoc  sit,  licet  certe  dicere  causam  proxi- 
man  Hydropis  esse  amissionem  equilibrii  inter 
vasa  exhalantia  et  absorbentia,  etsi  fortasse  culpa 
longe  saepius  in  prioribus  est.  Neque  enim  mi¬ 
nus  commode,  omnes  res  quae  pertinent  ad  Hy- 
propem  explicantur  ex  adaucta  effusione,  quam 
si  huic  adjicimus  imminutam  absorptionem  quo¬ 
que  :  cumque  prioris  plurima  testimonia  habea¬ 
mus,  posterioris  autem  nullum,  aut  certe  nullum 
satis  firmum,  licet  fortasse  conjicere  Hydropem, 
nisi  ubi  actio  lymphaticorum  mechanice  impedi¬ 
tur,  semper  ex  adaucta  effusione  proficisci. 

Quod  ad  Causas  Prcedisponentes  morbi  attinet, 
hae  praecipuae  sunt  certa  forma  corporis,  modo  ge¬ 
neralis,  modo  localis,  eaque  saepe  haereditaria  est. 
Haec  autem  forma  corporis  ea  est  quam  antiqui 
solebant  vocare  habitum  Leucophlegmaticum ;  ea- 
demqueab  his  solebat  referri  ad  corruptam  conditio¬ 
nem  fluidarum  partium.  Habitus  leucophlegmati- 

cus  ostenditur  laxa  torpidaque  conditione  generum 
nervosorum  et  musculo  sorum,  cum  facie  pallida  pa¬ 
rumque  sana,  et  quadam  proclivitate  ad  obesitatem. 
Hujusmodi  igitur  corpora  Hydropi  praecipue  ob¬ 
noxia  sunt :  dubium  est  autem  ex  vitio  fluidarum 
partium  an  solidarum.  Hodie  quidem  longe  ra¬ 
rius  quam  olim  de  priorum  vitiis  loquimur  ;  om- 
niaque  pene  quae  ad  morbos  pertinent  ad  solidas 
partes  referuntur.  V eruntamen  non  est  dubitan¬ 
dum,  quin,  si  nullum  aliud  vitium,  at  certe  te¬ 
nuitas  sanguinis  homines  Hydropi  obnoxios  red¬ 
dat  ;  cumque  haec  tenuitas  cum  laxitate  solidarum 
partium  conjungitur,  quemadmodum  faciat  Hy¬ 
dropem  satis  manifestum  est. 

At  Excitantes  Causae  Hydropis  sequentes 
praecipuae  sunt.  Crebrae  copiosaeque  sanguinis  jac¬ 
turae,  quibus  tenuitas  ejus  (siquidem  crassiores 
particulae  tardius  renovantur)  multum  adauge¬ 
tur;  omnesque  magni  fluxus  aliorum  humorum 
qui  propemodum  pari  modo  agunt.  Hydrops 
quoque  excitari  potest  cibis  aut  nimis  exiguis  aut 
parum  nutrientibus ;  ad  haec,  crebris  potionibus 
humorum  tenuium  et  aquosorum.  Subitum  fri¬ 
gus  quoque  corpori  calenti  admotum,  Hydropis 

satis  vulgaris  causa  est ;  atque  ita  duo  exempla 
a  Cl.  Doctore  Home  narrantur  hujus  morbi,  fac¬ 
ti  protinus  ex  epota  frigida  cerevisia  ubi  corpus 
incaluit.  Multi  morbi  quoque,  prsecipueque  fe¬ 
bres  intermittentes  omnesque  inflammationes. 
Hydropem  excitare  possunt ;  idemque  morbus 
saepe  movetur  injuriis  extrinsecus  illatis,  quae  fa¬ 
ciunt  inflammationem,  atque  ita  seri  effusionem. 
Dixi  Hydropem  saepe  proficisci  ex  nimis  copi¬ 
osis  evacuationibus ;  interdum  tamen,  saepiusque 
fortasse,  movetur  solitorum  fluxuum  suppressione, 
quales  sunt  sudor,  urina,  menstrua,  haemorrhoiis. 
Neque  difficilius  est  explicare  hanc  causam  Hy¬ 
dropis,  quam  priorem  ;  non  quia  tenuitas  sangui¬ 
nis  adaugetur,  sed  quia  plus  justo  in  vasis  sangui- 
feris  retinetur,  idemque,  cum  per  solitas  vias  non 
transmittitur,  novas  petit,  serum  que  ejus  in  cava 
corporis  effunditur.  Similis  explicatio  est  vulga¬ 
tissimae  causae  Hydropis,  impedimenti  scilicet  cur¬ 
sus  sanguinis  per  venas ;  quod  per  se  satis  super- 
que  est  ad  quemvis  Hydropem  movendum.  Si 
enim  venae,  propter  comprimentem  tumorem,  vel 
aliam  ullam  causam,  sanguinem  non  libere  trans¬ 
mittunt,  earum  extremi  rami  onerantur,  neque 

sanguinem  ex  extremis  arteriis  commode  accipi¬ 
unt  :  arteriae  igitur,  quo  se  liberant,  serum  effun¬ 
dere  coguntur.  Reliquae  Causae  Excitantes  Hy¬ 
dropis  sunt,  tristitia  aliique  deprimentes  affectus 
animi,  quibus  circuitus  sanguinis  multo  langui¬ 
dior  redditur  :  ad  hoc,  abusus  humorum  ardenti¬ 
um  frequensque  ebrietas,  qua  potissimum  omnes 
functiones  corporis  perturbantur.  Quid  multa  ? 
Omnia  quae  ita  agunt  in  corpus  ut  reddant  exha¬ 
lantia  vasa  laxiora,  circuitum  sanguinis  per  venas 
tardiorem,  sanguinem  ipsum  tenuiorem,  vel  for¬ 
tasse  actionem  absorbentium  pigriorem,  inter  Hy¬ 
dropis  excitantes  causas  commode  enumerari  pos¬ 
sunt. 

Jrm.  ,nu  a}»»»  or»fr-  ,  'i  -  -  F,  _  •  f  «  „ 

■  ,  i  r  •  <  *■**  J  Gi.  IX, 

DE  PRiE  SAGIO  IN  HYDROPE. 

In  formando  praesagio  in  tam  generali  morbo 
plurima  circumspici  debent,  ratioque  habenda  est 
aetatis  habitusque  corporis,  causarum  rationis  et 
modi,  signorumque  vehementiae,  et  utrum  ista 
simplicia  sint,  an  cum  aliis  morbis  conjungantur. 
Generaliter  tamen  quo  vires  solidarum  partium 
corporis  magis  integrae  sunt,  quoque  minus  san- 

guis  attenuatur,  eo  citius  verisimile  est  fore  ut 
morbus  idoneis  remediis  cedat ;  sin  vero  tempera¬ 
mentum  leucophlegmaticum  est,  si  aetas  provec¬ 
tior,  siqua  causa  est  unde  vitia  organica  suspica¬ 
mur,  si^corpus  lente  attenuatur,  si  maculae  lividae 
per  cutem  se  ostendunt,  si  spiritus  multum  foetet, 
si  febris  est  summaque  sitis,  si  homo  assidue  so¬ 
poratur,  si  crebrae  liquidaeque  dejectiones  fiunt, 
sic  tamen  ut  humor  hydropicus  non  imminuatur, 
vel  si  postea  quam  is  idoneis  medicamentis  immi¬ 
nutus  fuerit,  cito  vehementerque  redit,  angusta 
spes  est  reditus  ad  sanitatem.  Contra  si,  ut  dixi, 
morbus  facile  remediis  cedit,  deficientesque  excre- 
tiones,  maxime  urina  et  sudor,  adaugentur,  pul¬ 
susque  aequalis  est  satisque  validus,  neque  ulla  ex 
praeeuntibus  signis  urgent,  summa  fiducia  polli¬ 
ceri  possumus  fore  ut  morbus  aliquando  discutia¬ 
tur,  homoque  ad  integritatem  corporis  redeat. 


DE  HYDROPIS  SPECIEBUS  PRAECIPUIS. 

Nomina  variarum  specierum  Hydropis  su¬ 
muntur  ex  partibus  quae  afficiuntur.  Si  igitur  ca- 

put,  vel  potius  ipsum  cerebrum,  sedes  mali  est,  vi¬ 
tium  Hydrocephalus,  vel  potius  Hydren Cepha¬ 
lus  (uti  nomen  nuper  bene  mutatum  est),  sive 
Hydrops  cerebri,  vocatur.  Si  in  pectore  coitus 
aquae  est,  Hydrothoraoc  vocatur ;  propriaque  spe¬ 
cies  ejus  Hydrops  Pericardii  est,  ubi  aqua  inter 
laminas  hujus  membranae  colligitur.  At  si  in 
ventre  aqua  coit  Ascites  vocatur ;  ej  usque  pro¬ 
pria  species  est  saccata ,  sub  qua  aqua  saepissime 
in  uno  alterove  ovario  colligitur,  Caetera  autem 
genera  sunt,  Hydro-Rachitis ,  ubi  aqua  in  canali 
spinali  colligitur,  idque  vitium  saepe  cum  Hydren- 
cephalo  conjungitur  ;  Hydrocele ,  ubi  in  Scroto ; 
Hydrophthalmia ,  ubi  in  Oculo  ;  Hydrarthrus , 
ubi  in  articulo  aliquo  coitus  aquae  est ;  et  denique 
Anas  arca,  sub  qua  tela  cellulosa,  in  aliqua  parte 
corporis,  morbo  afficitur.  Ex  his  omnibus  specie- 
bus  autem  praecipuae  sunt  Hydrencephalus,  Hy« 
drothorax,  et  Ascites ;  de  quibus  singulis  pauca 
nunc  ordine  dicam. 

Sect.  I.  De  Hydrencephalo, 

Hydeencephalus  fere  dividitur  in  duas  spe¬ 
cies,  Acutam  scilicet  et  Longam.  Ex  his  vero 
posterior  solum  ad  hunc  locum  pertinet,  quia 
acuta  species  morbi,  vel  Hydrocephalus  Internus, 
ut  vocari  solebat,  ad  Inflammationes  potius  quam 
ad  Hydropes  pertinet.  Cognoscitur  autem  hoc 
malum  manifesto  aequalique  incremento  calvariae 
in  infantibus,  ita  ut  ossa  parum  bene  concrescant, 
suturaeque  apertae  relinquantur.  Hic  morbus  saepe 
ante  partum  incipit,  puerique  eodem  a  natalibus 
ipsis  saepe  laborant.  Interdum  quidem,  etsi  raro 
admodum,  adultos  homines  affligit,  ita  ut  in  iis 
quoque  suturae  sejungantur,  vitaque  ita  servetur. 
Atque  haec  species  morbi  ea  est,  quae  a  Cl.  Mon¬ 
eo  Mixta  vocatur,  ut  quae  ex  acuta  longaque 
speciebus  morbi  simul  formari  videatur. 

In  hoc  morbo  praesagium  semper  plus  minus 
infelix  est,  ita  tamen  ut  vix  tam  pestifer  haben¬ 
dus  sit,  quam  Hydrencephalus  acutus,  vel  certe 
Idiopathica  species  ejus,  (nuper  enim  morbus  in 


DE  HYDROPE. 


11 


Idiopathicum  et  Symptomaticum  divisus  est),  ex 
qua  pueri  raro  aut  nunquam  ad  sanitatem  perdu¬ 
cuntur. — De  curatione  hujus  generis  Hydropis, 
tanquam  de  caeterorum  omnium,  postea  simul  di¬ 
cam. 

\*  l  •' '•/  -  *  'i  ‘  '  •'?  '? 

Sect.  II.  De  Hydrqthorace. 

Ostenditur  hoc  malum  signis  satis  superque 

evidentibus.  Summa  difficultas  spirandi  est,  fe¬ 
reque  molesta  tussis ;  facies  pallida,  vel  subpur- 
purea  est ;  somnus  perturbatur ;  quodque  puta¬ 
tur  hunc  morbum  protinus  indicare,  homo  sponte 
subitoque  ex  somno  excitari  solet,  cum  vehemen¬ 
tibus  palpitationibus  cordis,  sensuque  quasi  instan¬ 
tis  strangulationis.  Ad  haec,  homo  decumbere 
non  potest  sine  summa  molestia  ;  urina  parca  est ; 
cutis  arida  ;  homo  siti  conficitur ;  oedemaque 
pedum  plerumque  accedit ;  praeterea  aliquid  tor¬ 
poris  in  uno  alterove  brachio  sentitur  ;  neque  ra¬ 
ro,  si  pectus  certo  modo  agitatur,  sonus  circum¬ 
fluentis  aquae  percipi  potest. 

Veruntamen,  etsi  morbus  interdum  tam  mani¬ 
festis  signis  indicatur  ut  nullus  locus  erroris  sit, 
tamen  id  non  perpetuum  est,  aliquandoque  sum¬ 
ma  difficultas  est,  non  modo  discernendi  Hydro¬ 
pem  Pectoris  ab  Hydrope  Pericardii,  verum  eti¬ 
am  cognoscendi  numquis  omnino  coitus  aquae  in 
pectore  sit.  Hoc  ut  faciamus,  saepe  necessarium 
est  ut  summa  cura  perscrutemur  ortum  progres¬ 
sumque  morbi,  signaque  non  modo  urgentia,  sed 
praecedentia  quoque,  atque  ita  aetatem  habitum¬ 
que  corporis  et  consuetudinem  vitae  hominis  qui 
afficitur.  Ad  discernendum  autem  inter  Hydro- 
thoracem  et  Hydropem  Pericardii,  consideranda 
est  primum  positura  corporis  qua  homo  facillime 
spirat,  quae  in  priore  morbo  solet  esse  plus  minus 
erecta,  in  posteriore  inclinata,  ita  ut  pectus  ad 
genua  sedentis  hominis  spectet :  praeterea  in  Hy¬ 
drope  Pericardii  major  proclivitas  ad  Syncopen 
Palpitationesque  est,  pulsusque  etiam  inaequalior 
est,  et  interdum  admodum  tardus  :  ad  haec,  ictus 
cordis  diffusior  per  pectus  est,  multumque  infra 
solitum  locum  percipitur,  neque  raro  duplex  esse 
videtur,  quasi  manus  admota  sentiret  primum  ic¬ 
tum  aquae  agitatae,  deinde  cordis  ipsius. 

Quod  attinet  ad  praesagium  in  Hydro  thorace, 
colligendum,  maxima  ex  parte,  est  ex  iis  quae  jam 
generaliter  de  hac  re  dicta  sunt.  Licet  tamen 
scire,  hunc  morbum,  etsi  saepe  leniri  potest,  inter- 
dumque,  ut  videtur,  ex  toto  discutitur,  tamen  non 
saepe  ita  depelli,  ut  non  redeat,  hominemque  ci¬ 
tius  tardiusve  per  strangulationem  aut  apoplexi¬ 
am  tollat. 

J&ii >  ^A‘nW\  JTfOU  •  jdlOM 

Sect.  III.  De  Ascite. 

•. ■  ”  \ ■- ;  *  >..« j •  ici  y  & i f- .iOv# 

H^ec  forma  Hydropis  dividitur  in  Abdomina¬ 
lem,  ubi  aqua  colligitur  in  sacco  ipso  peritonaei,  et 
in  Saccatam,  ubi  in  cysta  propria  comprehenditur ; 
de  priore  specie  solum  hic  loqui  cogito.  Signa 
autem  Ascitis  Abdominalis  haec  sunt.  Tumor 
aequalis,  tensus,  peneque  sine  ulla  vi  resiliendi 
ventrem  occupat,  idemque,  si  percutitur  una  ma¬ 
nu  alteraque  contra  admovetur,  sensus  fluctuan¬ 
tis  infra  humoris  satis  manifestus  est.  His  indi¬ 
ciis  accedunt  omnia  generalia  signa  Hydropis ; 
qualia  sunt  pallida  et  quasi  tumida  facies,  sitis 
assidua,  cutis  arida,  et  urina  parca,  saepeque  plus 
solito  albuminis  continens. 

Non  sine  difficultate  inter  Ascitem  aliasque 
conditiones  corporis  discernitur  ;  praecipueque  aut 
cum  Graviditate,  aut  cum  Tympani tide  confundi¬ 
tur.  A  Graviditate  autem  dignosci  potest,  non 
modo  istis  generalibus  signis  de  quibus  proxime 
dixi,  sed  ratione  tumoris,  omnibusque  indiciis  quae 
graviditati  propria  sunt.  Si  igitur  mulieri  men¬ 
strua  suppressa  sunt,  si  mammae  tumidae  sunt, 
areolaeque  papillarum  evidentiores,  si  matutina 
nausea  vomitusque  urgent,  merito  suspicamur  tu¬ 
morem  ventris,  non  ex  Ascite,  sed  ex  graviditate 
proficisci.  Tympanitis  autem  ideo  discernitur 
partim  quia  communia  signa  Hydropis  desiderat, 
atque  partim  quia  tumor  in  illa  renititur  magis 
si  comprimitur,  et,  si  percutitur,  praebet  non  sen¬ 
sum  circumfluentis  humoris,  sed  sonum  quasi  a 
percusso  tympano ;  praeterea,  crebrae  emissiones 
venti  Tympanitidem  comitantur,  tumorque  inci¬ 
pit  non  ab  ima  parte,  velut  in  Ascite,  sed  magis 
generaliter  protinus  ab  initio  diffunditur,  neque, 
uti  in  Ascite,  mutat  sedem  suam  ex  positura  cor¬ 
poris,  sed  pene  omnibus  posituris  par  esse  vide* 
tur. 

Eventus  hujus  morbi  colligendus  est,  partim  ex 
aetate  hominis  habituque  corporis,  partim  ex  ra¬ 
tione  excitantis  causae,  quae  quo  facilius  discuti 
potest,  eo  sanabilior  morbus  erit. 


DE  HYDROPIS  CURATIONE. 

In  Hydrope  curando  consilium  triplex  est,  pri¬ 
mum  tollere  causas  unde  morbus  oritur,  deinde 
ipsam  aquam  educere,  denique  corpus  corroborare, 
atque  ita  impedire  ne  coitus  aquae  iterum  fiat. 

Ad  primum  consilium  medendi  assequendum 
opus  est,  non  modo  ut  arceamus  vel  imminuamus 
eas  externas  causas  quae  adhuc  operantur,  sed 
etiam  ut  curiose  perscrutemur  eas  internas  causas, 
unde  protinus  amissio  aequilibrii  inter  exhalatio¬ 
nem  et  absorptionem,  de  qua  supra  dixi,  oritur. 
Itaque  si  ex  generali  imbecillitate  morbus  ortus 
fuisse  videtur,  hoc  consilium  unam  curationem 
postulat ;  aliam  autem  si  ex  lenta  inflammatione  ; 
aliam  que  si  ex  impedimento  circuitus  sanguinis, 
sive  id  impedimentum  sit  ex  torpore,  sive  ex  mu¬ 
tatione  structurae  in  aliquo  viscere,  ut  puta  in  pul- 

mone,  jecore,  liene,  iisque  similibus.  Proprii  mo¬ 
di  autem  has  tales  causas  depellendi  ad  curatio¬ 
nem  meri  Hydropis  parum  pertinere  videntur  ; 
itaque  hos,  utpote  quos  satis  evidentes  esse  exis¬ 
timem,  hic  praetermittam,  ut  ad  secundum  caput 
consiliorum  medendi  veniam. 

Alteram  partem  curationis  Hydropis  eam  esse 
qua  conamur  effusum  humorem  tollere  jam  pro¬ 
posui  ;  eamque  potissimum  assequimur  concitando 
alios  fluxus  ex  variis  partibus  corporis,  unde  aut 
minor  fluxus  in  hydropicam  partem  fiat,  atque 
ita  (si  actio  absorbentium  par  est)  tumor  immi- 

.  ..  .  .  :'i  .*.  !l  Dj'  A'-'-  !>  •'  -■  i* ..  -  ‘  ■ 

nuatur,  tandemque  tollatur;  vel  ipsa  actio  ab- 
sorbentium  vasorum  adaugeatur  ;  atque  ita  (etsi 
par  fluxus  est)  tumor  sensim  decrescat  et  disce¬ 
dat.  Utro  modo  autem  medicamenta  quae  hoc 
consilio  dantur  potissimum  agant,  in  curando 
Hydrope,  quaestio  est ;  etsi  verisimile  est,  uti  dixi 
cum  de  causa  proxima  Hydropis  sermo  fuit,  haec 
magis  in  imminuendo  fluxu,  quam  in  adaugenda 
absorptione,  prodesse.  Dubium  enim  est  an  pos¬ 
simus  omnino  actionem  absorbentium  intendere  ; 
dum  rursus  satis  evidens  est,  si  possumus  ullas  ex- 
cretiones  ex  corpore  praeter  naturam  movere,  cae- 

teras  omnes  protinus,  ex  lege  quadam  naturae,  im¬ 
minui.  Sed,  ut  lisec  omittamus,  proponenda  sunt 
ea  medicamenta  quibus  maxime  utimur  ad  aquas 
hydropicas  educendas,  quaeque  potissimum  ea 
sunt  quae  aut  in  ventriculum,  aut  in  intestina, 
vel  in  renes,  vel  in  cutem  agunt. 

Ex  his  Vomitoria ,  etsi  apud  nos  minus  saepe 
adhibentur,  tamen  apud  antiquos  frequentissima 
ex  remediis  Hydropis  fuerunt ;  neqtie  quidem 
hodie,  in  quibusdam  Hydropibus,  uti  in  Hydro¬ 
cele,  omnino  spernuntur.  Plerumque  vero  incer¬ 
ta  admodum  remedia  sunt ;  cumque  tot  alia  quae 
magis  prosunt  habeamus,  non  mirum  est  nos  his 
rarius  nunc  uti. 

Proxima  his  Purgantia  sunt,  quae  inter  vali¬ 
dissima  Hydragoga  remedia,  uti  vocantur,  non  im¬ 
merito  enumerantur,  idque  magis  in  Ascite,  quam 
in  reliquis  Hydropis  speciebus.  Ex  his  optima 
acerrima  sunt,  siquidem  commodum  quod  ex  iis 
percipitur  eo  majus  esse  solet,  quo  plus  seri  evo¬ 
catur.  Itaque  non  laxantibus  tam  opus  est, 
quam  acribus,  et,  ut  vocantur,  drasticis ;  qualia 

sunt  Gambogia,  Colocynthis,  Scammonia,  et  an¬ 
te  omnia  Elaterium,  ,quod  propria  quadam  facul¬ 
tate,  in  Hydrope  curando,  a  quibusdam  frui  pu¬ 
tatum  est. 

Si  vero  Diuretica  remedia  paulo  certiora  essent, 

haec  optima  certe  essent  in  Hydrope  depellendo  ; 

- 

eademque,  etsi  incerta  admodum  sunt,  ea  tamen 

sunt  quibus  hodie  maxime  confidere  solemus. 

.  -f  .  m 

Ex  his  quae  sint  validissima  parum  constat,  mo- 
doque  Digitalis,  modo  Scilla,  modo  Colchicum, 
plurimum  valere  videtur ;  itaque  haec  aliaque  si- 
milia  invicem  danda  sunt,  donec  plenum  commo- 

•,  ViY  |>Ty  rrr»  5  ?  ii  '“•I,''*!  '  \  J  "  2  s  JC  \S>  -  -••• 

dum  ex  iis  percipimus.  Simul  vero  cum  his  re¬ 
mediis  debemus  Diluentia  libere  inculcare,  ne- 

|j  .  ■/"  momujp 

que  enim  Diuretica  remedia,  nisi  eodem  tempore 


satis  multum  potionis  sumitur,  multum  prodesse 
reperiuntur.  Hoc  nesciebant  antiquiores  medici ; 
itaque  assidua  sitis  apud  istos  in  curatione  Hy¬ 
dropis  semper  praecipiebatur  ;  quam  perperam  ta¬ 
men  et  ratio  et  experientia  satis  superque  osten¬ 
derunt. 


Postrema  medicamenta  Diaphoretica  sunt. 

quae  interdum  quidem,  raro  tamen,  in  Hydropi- 

'sr  ^  f*-  titf' f f  nAff n  fTTUi  aiCImO 

bus  curandis  adhibentur :  cum  autem  validiora 

i  a  IO  evjy/yt ritrM  ££|  «0$ 

remedia  certe  habeamus, "eaque  quae  certius  agunt, 

^  \  fV™  J /  :•  £\.  r 

haec  merito  a  plerisque  hodie  negliguntur. 

At  praeter  medicamenta  aliis  remediis  quoque 
utimur  ad  aquam  hydropicam  evocandam  ;  qua- 

lia  sunt  Frictio,  Fasciae,  Electricitas,  Vesicatoria, 

■  ■ 

vel  denique  Ferrum.  Cum  vero  haec  ad  certos 
Hydropes  solum  apta  sint,  omniaque,  praeter  ul- 

timum,  eodem  modo  quo  medicamenta  agant,  sine 

I  I^AbofU  •  bom.  ijls&q  *  ■ 

incommodo  fortasse  hic  praetermitti  possunt. 

Ultimum  consilium  dixi  esse  corpus  confirmare, 
atque  ita  reditum  Hydropis  arcere.  Quae  ad  hoc 
remedia  idonea  sint  omnibus  pernotum  esse  arbi- 

tror;  neque  quidem  eorum  curiosa  enumeratio 

ad  hujusmodi  dissertatiunculam  apta  esse  vide- 

